**Žite “Bella Vita”! Talianska značka N.A.E. prichádza s udržateľnými tuhými produktmi na vlasy, pleť a telo**

**Bratislava, apríl – Značka N.A.E. predstavuje nové tuhé šampóny, telové a pleťové tuhé mydlá. Zároveň ponúka skvelú alternatívu k tradičným produktom v plastových obaloch a vyjadruje tak svoj postoj k udržateľnosti. Zložky v produktoch značky N.A.E. sú z 99% prírodného pôvodu, bez silikónov a umelých farbív. Ide o rýdzo vegánske mydlá z prírodných a organických ingrediencií. Sú vysoko účinné a jemné k pokožke a vlasom. Obaly sú bez plastov, biologicky rozložiteľné, skvelé na cesty a ľahko použiteľné - značka N.A.E. skrátka spája tajomstvo talianskeho dedičstva s väčším záväzkom k trvalej udržateľnosti.**

Svieže prírodné vône, organické prísady, ošetrujúce receptúry a udržateľné zloženie - to všetko teraz zosobňujú šampóny, telové a pleťové mydlá od značky N.A.E. Po úspešnom uvedení certifikovaných radov starostlivosti o pleť a telo od N.A.E. NATURALE ANTICA ERBORISTERIA v minulom roku, predstavuje značka rad šiestich nových produktov zahŕňajúci tri tuhé šampóny RIPARAZIONE, Equilibrio a SEMPLICITÁ, dve tuhé telové mydlá FRESCHEZZA a INDRATAZIONE a jedno tuhé pleťové mydlo na tvár PUREZZA. Posilnite krásu vašich vlasov, pokožky i pleti a zároveň myslite na našu planétu. Vďaka malej veľkosti i hmotnosti sú produkty ideálnymi parťákmi na cestovanie, ktoré ľahko zbalíte do akejkoľvek tašky. Objavte "La Bella Vita" spôsob života s talianskou ľahkosťou, nech ste kdekoľvek.

**Tri druhy šampónov pre každý druh vlasov**

Nové udržateľné tuhé šampóny ponúkajú ošetrujúce a starostlivé receptúry pre neodolateľnú krásu vašich vlasov. Tri varianty - RIPARAZIONE pre suché, Equilibrio pre mastné a SEMPLICITÁ pre normálne vlasy - vaše vlasy efektívne čistia bez toho, aby ich zaťažovali. Šampóny poskytnú vašim vlasom všetko, čo potrebujú, aby sa cítili a vyzerali zdravo a žiarivo. Bohatá pena a jemná vôňa inšpirovaná bohatou talianskou prírodou vám zaistí nezabudnuteľný zážitok z umývania vlasov. Vďaka 100% prírodného pôvodu zahŕňajúceho olivy, osviežujúcu mätu alebo nežnú levanduľu, budú vaše vlasy prirodzene a neodolateľne lesklé. Za pozornosť stojí aj spotreba - jeden tuhý šampón N.A.E. sa rovná dvom 250ml fľašiam šampónu, ktoré vystačia na 30 až 50 umytí v závislosti od typu a dĺžky vlasov.

**Telové a pleťové mydlá pre hebkú a žiarivú pokožku**

Tuhé telové mydlá - osviežujúce FRESCHEZZA a hydratačné INDRATAZIONE sú zárukou jemnej starostlivosti s bohatou a krémovou penou. Sú obohatené o výťažok z jojobového oleja, prírodné hydratačné zložky a balzam, ktorý vyrovnáva pH pokožky a prirodzene ju chráni, takže je jemnejšia a hladšia. Vďaka zloženiu z 99% prírodného pôvodu, ktoré tvoria listy tymianu, figy či ibišteka, predstavujú tuhé mydlá tradičné tajomstvo krásy, ktorá sa efektívne postará o vašu pokožku. Navyše, jednému baleniu tuhého mydla N.A.E. zodpovedá množstvo troch sprchovacích gélov (200 ml), čo je priemerne 50 až 60 umytí.

Jemné mydlo na tvár PUREZZA s extraktmi z organickej ružovej vody z damašskej ruže a z aloe vera je vhodné pre všetky typy pleti. Jeho bohatá a jemná pena jemne odstraňuje nečistoty z pokožky bez toho, aby ju vysušovala. Pleťové mydlo, podobne ako ďalšie produkty značky N.A.E., neobsahuje silikóny, sulfátové tenzidy ani umelé farbivá. Vďaka zloženiu z 99% prírodného pôvodu zabezpečujúceho šetrnú starostlivosť, máte istotu, že mydlo čistí a rozmaznáva vašu jemnú pleť. Navyše jedno mydlo na tvár zodpovedá dvom čistiacim gélom o 150 ml, ktoré vystačia na 150 použití.

**Ďalší krok k udržateľnosti**

Všetky tuhé produkty N.A.E. sú skvelou udržateľnou alternatívou! Ich zloženie je úplne bez plastov. Prichádzajú s plne recyklovateľnými obalmi, ktoré sú certifikované FSC a zaručujú tak výrobu zo zodpovedných zdrojov. Výroba jedného N.A.E. obalu spotrebuje iba približne 1/20\* energie potrebnej na výrobu plastovej fľaše. Navyše, N.A.E. znižuje prepravnú uhlíkovú stopu \* vďaka svojej nízkej hmotnosti a praktickej veľkosti.

Všetky N.A.E. produkty sú certifikované ako ECOCERT podľa COSMOS Organic štandardov. Sú biologicky odbúrateľné a s receptúrou, ktorá šetrí vodu, zaisťujú vysokú efektivitu.

S výrobkami N.A.E. NATURALE ANTICA ERBORISTERIA budete svoje vlasy, telo i tvár rozmaznávať organickými ingredienciami, bohatými receptúrami a podmanivými bylinkovými vôňami. Navyše, udržateľnejším spôsobom.

\*1-2: Zdroj: 1. Koehler, A. a C. Wildbolz. 2009. Environmental Science & Technology doi:10.1021/es901236f.

**O spoločnosti Henkel**

Spoločnosť Henkel pôsobí celosvetovo s vyrovnaným a diverzifikovaným portfóliom produktov. Vďaka silným značkám, inováciám a technológiám zastáva Henkel vedúce postavenie na trhu tak v spotrebiteľských, ako aj priemyselných odvetviach. V oblasti lepidiel je Henkel divízia Adhesive Technologies celosvetovým lídrom na trhu v rámci všetkých priemyselných segmentov. V oblastiach Laundry & Home Care a Beauty Care je Henkel na vedúcich pozíciách na viacerých trhoch a v kategóriách vo svete. Spoločnosť bola založená v roku 1876 a má za sebou viac než 140 úspešných rokov. V roku 2018 dosiahla obrat vo výške 20 mld. eur a upravený prevádzkový zisk približne vo výške 3,5 mld. Eur. Henkel zamestnáva viac než 53 000 ľudí po celom svete, ktorí spolu tvoria zanietený a veľmi rôznorodý tím, ktorý spája silná firemná kultúra a spoločný záujem vytvárať trvalo udržateľné hodnoty a ktorý zdieľa spoločné hodnoty. Ako uznávaný líder v oblasti udržateľnosti je Henkel na popredných priečkach v mnohých medzinárodných indexoch a hodnoteniach. Prioritné akcie spoločnosti Henkel sú kótované na nemeckom akciovom indexe DAX. Viac informácií nájdete na stránke [www.henkel.com](http://www.henkel.com).

Na Slovensku pôsobí Henkel vo všetkých troch strategických oblastiach už od roku 1991. Henkel Slovensko predáva viac ako 50 značiek a dnes zamestnáva viac ako 1 900 pracovníkov.

**Kontakt:**

**PR agentúra SEESAME**

Alexandra Strapáková

strapakova@seesame.com